ΓΡΑΠΤΗ ΕΡΩΤΗΣΗ P-2470/01

υποβολή: Luciano Caveri (ELDR) προς την Επιτροπή

(3 Σεπτεμβρίου 2001)

Θέμα: Μέτρα προστασίας του περιβάλλοντος σχετικά με την κυκλοφορία βαρέων οχημάτων στη ζώνη των Άλπεων

Μέχρι το 2003, οι διελεύσεις από το αυστριακό έδαφος βαρέων οχημάτων που ανήκουν σε επιχειρήσεις με έδρα σε χώρες της ΕΕ,πόκεινται σε περιορισμό μέσω ενός συστήματος οικομορίων σε συνάρτηση με το βαθμό οικολογικότητας του οχήματος και τούτο για τη μείωση της ρύπανσης που αυτά προκαλούν. Περιορισμοί στη διέλευση των TIR ισχύουν και στο ελβετικό έδαφος και η συμφωνία ΕΕ-Ελβετίας προβλέπει την αύξηση του οριακού βάρους των φορτηγών, αρχικά στους 34 τον. και στη συνέχεια στους 40 τον. μετά το 2005, εν αναμονή δε της ελευθέρωσης αυτής, η Ελβετία χορηγεί περιορισμένο αριθμό αδειών στην ΕΕ για τα TIR έως 40 τον. με αντάλλαγμα την καταβολή του δεόντως οικολογικού τέλους, το οποίο επανεπενδύεται στην κατασκευή νέων σιδηροδρομικών αξόνων που προβλέπονται στην Ελβετική Συνομοσπονδία.

Ουδείς ανάλογος, σε σχέση με τους προαναφερθέντες περιορισμούςφίσταται για τις οδικές διελεύσεις, μεταξύ Γαλλίας και Ιταλίας, όπως φαίνεται σήμερα κατά μήκος του άξονα της σήραγγας του Frejus, ο οποίος είναι εντελώς κορεσμένος μετά το κλείσιμο της σήραγγας του Λευκού Όρους.

Ενόψει της επαναλειτουργίας της σήραγγας του Λευκού Όρους που προβλέπεται εντός του έτους, επανήλθε στο προσκήνιο η συζήτηση ως προς τη σκοπιμότητα του να επιτραπεί ή όχι η διέλευση των TIR από τη σήραγγα ή τουλάχιστο να μειωθεί ο αριθμός τους και στο σημείο αυτό η Επίτροπος Loyola de Palacio έχει ήδη απαντήσει σε προηγούμενη κοινοβουλευτική ερώτηση (P-0304/01)(1).

Υπό το πρίσμα των ανωτέρω, θεωρεί η Επιτροπή σκόπιμο, ευθυγραμμιζόμενη με το Πρωτόκολλο Μεταφορών της Σύμβασης των Άλπεων, να προβλέψει τόσο για το Λευκό Όρος, όσο και για το Frejus, συγκεκριμένα μέτρα με στόχο το ίδιο αποτέλεσμα όπως εκείνα που ισχύουν σήμερα στην Αυστρία και την Ελβετία·

(1) ΕΕ C 261 E της 18.9.2001, σελ. 83.

Απάντηση της κας de Palacio εξ ονόματος της Επιτροπής

(1 Οκτωβρίου 2001)

Μετά από πολυετείς διαπραγματεύσεις, επετεύχθη τελικά συμφωνία για το Πρωτόκολλο Μεταφορών της Αλπικής Σύμβασης, το οποίο καιπεγράφη τον Οκτώβριο του 2000 από τις αλπικές χώρες, συμπεριλαμβανομένων των κρατών μελών των οποίων η επικράτεια περιλαμβάνει αλπικές περιοχές.

Κατόπιν τούτου, η Επιτροπήπέβαλε πρόταση στο Συμβούλιο στις αρχές του 2001, γιαπογραφή του Πρωτοκόλλου Μεταφορών εξ ονόματος της Κοινότητας(1).

Η εν λόγω πρόταση συζητείται στο Συμβούλιο, προκειμένου να ολοκληρωθεί η διαδικασίαπό την βελγική προεδρία. Οι σχετικές διαδικασίες επικύρωσης πρέπει πρώτα να ολοκληρωθούν προκειμένου να τεθεί σε ισχύ το Πρωτόκολλο Μεταφορών.

Μια σημαντική διάταξη του Πρωτοκόλλου περιλαμβάνεται στο άρθρο 11, το οποίο περιορίζει την κατασκευή νέων μεγάλων διαλπικών οδών. Η διάταξη αυτή είναι συμβατή με τις κοινές πολιτικές μεταφορών και με το διευρωπαϊκό δίκτυο μεταφορών, που αποβλέπουν, μεταξύ άλλων, στην αναζωογόνηση των σιδηροδρομικών μεταφορών και της σιδηροδρομικήςποδομής, καθώς και στην προώθηση της μετστροφής από τις οδικές στις σιδηροδρομικές μεταφορές, στις εσωτερικές πλωτές και στις θαλάσσιες μεταφορές.

Η ιδέα της επιβολής τελών στις οδικές μεταφορές βαρέων εμπορευμάτων προκειμένου να μεταφερθούν πόροι στην κατασκευήποδομής μεταφορών για φιλικούς προς το περιβάλλον τρόπους μεταφορών, περιλαμβάνεται στη Λευκή Βίβλο για κοινή πολιτική μεταφορών, που εγκρίθηκε από την Επιτροπή στις 12 Σεπτεμβρίου 2001(2).

Προτείνεται εν προκειμένω η αντικατάσταση των κειμένων κοινοτικών διατάξεων, ειδικότερα δε της Οδηγίας 1999/62/ΕΚ του Ευρωπαϊκού Κοινοβουλίου και του Συμβουλίου της 17ης Ιουνίου 1999 περί επιβολής τελών στα βαρέα φορτηγά οχήματα που χρησιμοποιούν ορισμένα έργαποδομής(3) (Eurovignette), από ένα σύγχρονο πλαίσιο συστημάτων επιβολής τελών για τη χρήση τηςποδομής, ούτως ώστε να εξασφαλίζεται ο ισότιμος ανταγωνισμός μεταξύ των τρόπων μεταφοράς και η αποφυγή στρεβλώσεων της εσωτερικής αγοράς.

Το 2002, η Επιτροπή θαποβάλει πρόταση οδηγίας που θα καλύπτει τη νέα αυτή πολιτική επιβολής τελών για τιςποδομές, η οποία, εφόσον εγκριθεί από το Ευρωπαϊκό Κοινοβούλιο και το Συμβούλιο, θα μπορούσε να εφαρμοστεί στο σύνολο της κοινοτικής επικράτειας, συμπεριλαμβανομένης της αλπικής ζώνης όπου λειτουργούν οι σήραγγες του Mont-Blanc και του Frejus.

Πράγματι, στο πλαίσιο του διευρωπαϊκού δικτύου μεταφορών, η Επιτροπή αποδίδει πολύψηλή προτεραιότητα στην ολοκλήρωση των ειδικών σιδηροδρομικών έργων που διασχίζουν τις Άλπεις, και ειδικότερα των αξόνων Λυών-Τοrinο και Brenner, τα οποία θα προσφέρουν εναλλακτικές, έναντι των οδικών μεταφορών, λύσεις.

(1) COM(2001)18 τελικό.

(2) COM(2001)370 τελικό.

(3) ΕΕ L 187 της 20.7.1999.